
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 205
                                                           din 9 octombrie 2018
                privind modificarea tarifelor pentru serviciile de utilităţi, specifice serviciului de salubrizare, 
                          derulate de S.C. Schuster Ecosal S.R.L., conform contractului de concesiune
                                                                     nr. 22.161/891/23.10.2012

Consiliul Local al Municipiului Sighişoara, întrunit în ședință extraordinară, 
      
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28.489/05.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

     
Văzând contractul de concesiune nr. 22.161/891/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ – teritorială a Municipiului Sighișoara;
     
Având în vedere prevederile art. 9 alin. (2) lit. d) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;                

      
Ţinând cont de prevederile art. 13 alin. (1) din Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, aprobate prin Ordinul nr. 109/2007 al Autorităţii Naţionale de Reglementare pentru Serviciile Comunitare de Utilități Publice;

Având în vedere prevederile art. 15 din Regulamentul - cadru al serviciului de salubrizare a localităţilor, aprobat prin Ordinul nr. 82/2015 al Autorităţii Naţionale de Reglementare pentru Serviciile Comunitare de Utilități Publice;

    
Văzând prevederile art. 6 alin. (1) lit. k) din Legea nr. 101/2006, Legea serviciului de salubrizare a localităţilor, republicată, cu modificările şi completările ulterioare; 


Având în vedere prevederile Hotărârii Consiliului Local Sighișoara nr. 136/31 august 2017 privind modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L.;


Luând în considerare prevederile Hotărârii Consiliului Local Sighișoara nr. 110/18 mai 2018 privind modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012;

          Ținând cont de prevederile art. 7, alin. (13) din Legea nr. 52/2003 privind transparența decizională în administrația publică, republicată;


Dată fiind obținerea autorizației integrate de mediu nr. MS 2 din 19.09.2018 de către S.C. Schuster Ecosal S.R.L., fapt ce permite transportul și depozitarea deșeurilor la depozitul de deșeuri nepericuloase din Sighișoara;

           
Văzând și solicitarea cu nr. 768/03.10.2018, înregistrată la Municipiul Sighișoara sub nr. 28.183/03.10.2018, solicitare înaintată de către S.C. Schuster Ecosal S.R.L., cu referire la necesitatea modificării tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012 și formulată ca atare în urma obținerii autorizației integrate de mediu nr. MS 2 din 19.09.2018;
Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 28.488/05.10.2018, prin care se propune modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012; 
Având în vedere amendamentul formulat în plenul şedinţei extraordinare a Consiliului Local Sighişoara de către domnul consilier local şi viceprimar Toth Tivadar, amendament însuşit şi votat de către membrii Consiliului Local Sighişoara;
            Având în vedere avizul favorabil al comisiei de comerț;
     
În temeiul art. 36 alin. (2), lit. c) și d), alin. (6) lit. a) pct. 14, alin. (9), art. 45 alin. (1) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
       H O T Ă R Ă Ş T E:
Art. 1. Se aprobă modificarea tarifelor pentru serviciile de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, conform anexei nr. 1 la prezenta hotărâre.
           Art. 2. Modificarea tarifelor prevăzute în anexa nr. 1 la prezenta hotărâre vizează tarifele de la rubricile 1 – 8.1 și rubrica nr. 11 din Anexa nr. 1 la Contractul de concesiune nr. 22.161/891/23.10.2012, anexă care a fost aprobată prin Hotărârea Consiliului Local Sighișoara nr. 110/18 mai 2018.

Art. 3. Tarifele serviciilor de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, conform contractului de concesiune nr. 22.161/891/23.10.2012, de la rubricile 9 - 10 și rubricile nr. 12 - 29 din Anexa nr. 1 la Contractul de concesiune nr. 22.161/891/23.10.2012, anexă care a fost aprobată prin Hotărârea Consiliului Local Sighișoara nr. 110/18 mai 2018, rămân valabile.

Art. 4. Date fiind prevederile amintite mai sus, se aprobă tarifele pentru serviciile de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, în formă actualizată, conform anexei nr. 2 la prezenta hotărâre, care constituie Anexa nr. 1.1. la Contractul de concesiune nr. 22.161/891/23.10.2012.


Art. 5. Se aprobă depozitarea, în depozitul de deșeuri al municipiului Sighișoara, doar a deșeurilor care provin din localitățile enumerate în autorizația integrată de mediu nr. MS 2 din 19.09.2018, fiind interzisă depozitarea deșeurilor provenite din alte județe decât Județul Mureș. 
Art. 6. Cu data adoptării prezentei hotărâri, orice alte prevederi contrare, incidente în speță, se abrogă.  

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și operatorul de salubritate.

Art. 8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian        

                                                                                                 Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare - Direcţia Economică;
  1 ex. S.C. Schuster Ecosal S.R.L. - operatorul de salubritate.

10 ex. 

B.A.
